**Ministru kabineta rīkojuma projekta**

**“Par nekustamā īpašuma Viļānu ielā 15b, Rēzeknē pirkšanu Rēzeknes militārās bāzes paplašināšanai”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta (turpmāk – MK) rīkojuma projekts sagatavots, lai atļautu Aizsardzības ministrijai (turpmāk – AM) atsavināt sabiedrības vajadzībām – Rēzeknes militārās bāzes paplašināšanai – juridiskai personai piederošu nekustamo īpašumu Rēzeknē.MK rīkojums stāsies spēkā ar tā parakstīšanas brīdi. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Sabiedrības vajadzībām nepieciešamā nekustamā īpašuma atsavināšanas likuma (turpmāk – Likums) 9. panta pirmā daļa.Ministru kabineta 2019. gada 9. aprīļa sēdes protokollēmums, AM informatīvais ziņojums “Par nekustamo īpašumu atsavināšanu Rēzeknes militārās bāzes paplašināšanai” (prot. Nr. 18, 38. §, TA-574). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar MK 2003. gada 29. aprīļa noteikumu Nr. 236 “Aizsardzības ministrijas nolikums” 4.4.1 apakšpunktu AM plāno Nacionālo bruņoto spēku (turpmāk – NBS) vidēja termiņa un ilgtermiņa spēju attīstību, tajā skaitā infrastruktūru, personālu, finanses un nodrošinājumu ar materiāltehniskajiem līdzekļiem. Ministru kabinets 2019. gada 9. aprīļa sēdē (prot. Nr. 18, 38. §, TA-574) ir pieņēmis konceptuālu lēmumu atbalstīt Rēzeknes militārās bāzes paplašināšanu un atļaut nekustamā īpašuma Rēzeknē, Viļānu ielā 15 b atsavināšanu valsts aizsardzības uzdevumu īstenošanai. Militārā objekta – bāzes – attīstība atbilstoši militārās infrastruktūras standartiem un drošības prasībām ir būtiska, lai reģionā nodrošinātu NBS uzdevumu izpildi un komplektētu nepieciešamo personālsastāvu. Nespējot pilnvērtīgi nodrošināt bāzes drošības un funkcionālā izvietojuma prasības, var tikt apdraudēta vai nozīmīgi ietekmēta NBS vienību uzdevumu izpilde.Lai īstenotu valsts aizsardzības uzdevumus un nodrošinātu Rēzeknes militārās bāzes attīstību atbilstoši militārās infrastruktūras standartiem un drošības prasībām, nepieciešams atsavināt juridiskai personai piederošu nekustamo īpašumu, paplašinot bāzes teritoriju ziemeļaustrumu virzienā 0,68 ha platībā un izbūvējot rezerves pievedceļu.Tādējādi saskaņā ar Likuma 2. pantu valsts aizsardzības vajadzībām – militārās bāzes Rēzeknē paplašināšanai – ir nepieciešams atsavināt nekustamo īpašumu Rēzeknē, Viļānu ielā 15 b un atsavināšana ir vienīgais veids, lai sasniegtu šo mērķi.Aizsardzības ministrijas informatīvajā ziņojumā “Par nekustamo īpašumu atsavināšanu Rēzeknes militārās bāzes paplašināšanai” (prot. Nr. 18, 38. §, TA-574) ir sniegts izvērtējums un pamatojums nepieciešamo nekustamo īpašumu, tai skaitā rīkojuma projektā minētā nekustamā īpašuma, atsavināšanai valsts aizsardzības vajadzībām un secināts, ka atsavināšana ir vienīgais veids mērķa sasniegšanai. Nekustamais īpašums Viļānu ielā 15 b, Rēzeknē (kadastra Nr. 2100 011 0136) sastāv no zemes vienības (kadastra apzīmējums 2100 011 0136) 0,0962 ha platībā un robežojas ar valsts īpašumā AM valdījumā esošo militāro objektu.Nekustamā īpašuma valsts kadastra informācijas sistēmā un zemesgrāmatā nekustamajam īpašumam apgrūtinājumi nav reģistrēti.Juridiskās personas SIA “SK KONDORS” īpašuma tiesības uz nekustamo īpašumu ir nostiprinātas Rēzeknes tiesas Rēzeknes pilsētas zemesgrāmatas nodalījumā Nr. 2454 (ieraksts izdarīts 2011. gada 26. oktobrī).Saskaņā ar Likuma 18. pantu un MK 2011. gada 15. marta noteikumu Nr. 204 “Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” (turpmāk – Noteikumi) 13. punktu 2019. gada 9. jūlijā īpašniekam ir nosūtīts paziņojums par nekustamā īpašuma atsavināšanas nepieciešamību (Valsts aizsardzības militāro objektu un iepirkumu centra (turpmāk – Centrs) vēstule Nr. NOS/2019-4466).Taisnīgas atlīdzības noteikšanas komisija (turpmāk – Komisija) 2020. gada 30. janvāra sēdē (protokols Nr. 3) ir izvērtējusi sertificēta nekustamā īpašuma vērtētāja SIA „VCG ekspertu grupa” sagatavoto atzinumu par nekustamā īpašuma Viļānu ielā 15 b, Rēzeknē (kadastra Nr. 2100 011 0136) tirgus vērtību un iespējamo īpašniekam kompensējamo zaudējumu apmēru un aprēķinājusi atlīdzību. Komisijas aprēķinātā atlīdzība par atsavināmo nekustamo īpašumu ir 6 600*euro*(seši tūkstoši seši simti *euro*) un atbilst sertificēta nekustamā īpašuma vērtētāja noteiktajai nekustamā īpašuma tirgus vērtībai. SIA “VCG ekspertu grupa” novērtējums saņemts Centrā 2020. gada 10. janvārī (Nr. IEN-I/2020-40). Lai izvērtētu aprēķināto atlīdzību, 2020. gada 25. februārī īpašniekam SIA “SK KONDORS” tika nosūtīta nekustamā īpašuma novērtējuma kopija un uzaicinājums piedalīties atlīdzības izvērtēšanas sēdē, vienlaikus vēršot īpašnieka uzmanību par nepieciešamību aktualizēt zemesgrāmatas datus par reālo nekustamā īpašuma sastāvu attiecībā uz dabā neeksistējošām ēkām, tādējādi novēršot šķēršļus pirkuma līguma noslēgšanai un īpašuma tiesību pārreģistrācijai zemesgrāmatā. (Centra reģ. Nr. NOS/2020-1280). 2020. gada 13. martā SIA “SK KONDORS” ir iesniedzis maksājuma dokumentus par kompensējamajiem zaudējumiem (ar izziņu izsniegšanu un datu aktualizēšanu zemesgrāmatā saistītie izdevumi) 57,81 *euro* (piecdesmit septiņi *euro* un astoņdesmit viens cents), Centra reģ. Nr. IEN/2020-1549, savukārt 2020. gada 17. martā īpašnieks ir paziņojis, ka piekrīt aprēķinātajai atlīdzībai un Komisijas sēdē nepiedalīsies, Centra reģ. Nr. IEN/2020-1604.Tādējādi Komisija 2020. gada 26. marta sēdē (protokols Nr. 7) ir pieņēmusi lēmumu apstiprināt atlīdzību par nekustamā īpašuma atsavināšanu 6 658 *euro* apmērā (seši tūkstoši seši simti piecdesmit astoņi *euro*), t. sk. tirgus vērtība ir 6 600 *euro* (seši tūkstoši seši simti *euro*) un kompensējamie zaudējumi ir 58 *euro* (piecdesmit astoņi *euro*). Pamatojoties uz Likuma 9. pantu un Noteikumu 36.1. apakšpunktu, AM ar 2020. gada 26. oktobra lēmumu Nr. 1/1-24.2/19 “Par taisnīgas atlīdzības apmēra apstiprināšanu par sabiedrības vajadzībām nepieciešamo nekustamā īpašuma Viļānu ielā 15b, Rēzeknē, kadastra numurs 2100 011 0136, sastāvā esošo zemes vienību 0,0962 ha platībā ar kadastra apzīmējumu 2100 011 0136” ir apstiprinājusi Komisijas aprēķināto taisnīgas atlīdzības apmēru.Atbilstoši Noteikumu 2. punktam ar nekustamā īpašuma atsavināšanu bijušajam īpašniekam nodarītie kompensējamie zaudējumi (notariālie izdevumi, valsts nodevas, kancelejas nodevas, citi izdevumi), kas var rasties pēc nekustamā īpašuma atsavināšanas, tiks kompensēti to faktiskajā apmērā, pamatojoties uz atsavinātā nekustamā īpašuma bijušā īpašnieka iesniegumu, kuram pievienoti dokumenti, kas apliecina zaudējumu apmēru.Pēc nekustamā īpašuma iegādes valsts īpašumtiesības AM personā uz nekustamo īpašumu tiks nostiprinātas zemesgrāmatā.Ņemot vērā iepriekšminēto, AM ir izstrādājusi MK rīkojuma projektu “Par nekustamā īpašuma Viļānu ielā 15 B, Rēzeknē pirkšanu Rēzeknes militārās bāzes paplašināšanai”. |
| 3. | Projekta izstrādē iesaistītās institūcijas un publiskas personas kapitālsabiedrības | AM, Valsts aizsardzības militāro objektu un iepirkumu centrs. |
| 4. | Cita informācija |  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Juridiskā persona, kura zaudē īpašuma tiesības uz atsavināmo nekustamo īpašumu pret taisnīgu atlīdzību. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3.  | Administratīvo izmaksu monetārs novērtējums | Projekts šo jomu neskar. |
| 4. | Atbildības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020. gads | Turpmākie trīs gadi (*euro*) |
| 2021. | 2022. | 2023. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Rīkojuma projekts tiks īstenots (nekustamā īpašuma atsavināšana sabiedrības vajadzībām, īpašuma tiesību nostiprināšana zemesgrāmatā uz valsts vārda AM personā, nekustamā īpašuma bijušajam īpašniekam nodarīto kompensējamo zaudējumu segšana) no AM piešķirtajiem valsts budžeta līdzekļiem budžeta programmai 33.00.00 “Aizsardzības īpašumu pārvaldīšana”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | AM, Valsts aizsardzības militāro objektu un iepirkumu centrs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Rīkojuma projekts attiecas uz Publiskās pārvaldes politikas jomu.Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālā izdevuma “Latvijas Vēstnesis” elektroniskajā tīmekļvietnē [*www.vestnesis.lv*](http://www.vestnesis.lv)  |

Ministru prezidenta biedrs,

aizsardzības ministrs A. Pabriks

I. Zeltzaķe, 67300289

Ilze.Zeltzake@vamoic.gov.lv